Andrew McFarlane

Andrew McFarlane var en britisk skipsfører og selfanger som har blitt kreditert som en av de første til å gjennomføre en ilandstigning på det antarktiske kontinent.

McFarlane førte i 1820–21 brigantinen «Dragon» av Liverpool på en selfangstekspedisjon til Sør-Shetlandsøyene. Den 16. desember 1820 rapporterte Robert Fildes på selfangstskuta «Cora» at McFarlane hadde gått iland på fastlandet sør for Deceptionøya, uten å finne noen pelsseler der. Det er rapportert om minst to andre selfangstekspedisjoner som skal ha vært iland på Antarktishalvøya denne sesongen.

På Greenwich Island er det oppført en plakett til minne om kaptein McFarlane. Denne plaketten står på Antarktistraktatens liste over historiske steder og kulturminner i Antarktis.

 Kilder 

Kategori:Britiske sjøfolk
Kategori:Antarktis' historie
Kategori:Fødselsår ikke oppgitt
Kategori:Dødsår ikke oppgitt
Kategori:Artikler i Antarktis-prosjektet
Kategori:Selfangst